 Madaxweynuhu isaga oo hadalkiisa sii wata waxa uu intaas ku daray oo uu ka hadlay xayiraadda uu sucuudigu saaray xoolaha nool oo uu rajo wanaagsan ka muujiyay in dib loo furo, waxaanu yidhi, Hadii aynu Somaliland waxa aynu dhoofinaa hal shay oo xoolaha nool ah, xoolaha noolna waxa weligeenba saylad inoo ahaa Sucuudiga, inkasta oo uu muddo joojiyey, haddana wada-hadallada socda waxa aanu rajaynaynaa in dhawaan la furi karo oo xoolaheenu saylad helaan, taasina kuma iman colaad uu Sucuudigu u hayo Somaliland ee waxa ay ku timi arrin farsamo caafimaad oo dadka qaarkii leeyihiin dad Somaliland neceb ayaa xoolo xanuunsanaya ku daray xoolihii dhoofayey. 